**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Fergekantringen i Sør-Korea i 2014** fant sted 16. april 2014 da fergen «Sewol» kantret med 475 mennesker ombord, herunder 325 skolelever og 15 lærere fra Danwon videregående skole i forstaden Ansan til Seoul som var på reise fra Incheon til Jeju.

Det 6 825-tonn tunge rorofergen, sjøsatt i juni 1994, sendte ut nødsignal fra en posisjon rundt 20 km fra Byungpoong-øya klokken 08.58 koreansk standardtid (23.58 UTC). Mannskapet skal ha prøvd å sjøsette livbåter, men lyktes ikke da fartøyet krenget for mye.

Mange passasjerer ble reddet av fiskebåter og andre kommersielle nyttefartøyer, som var de første som ankom ulykkesstedet før fartøyer fra kystvakten og marinen ankom, støttet av helikoptre rundt 30 minutter senere.

Senere er det en pågående redningsaksjon for å finne flere av de savnede. Denne gjennomføres ved hjelp av fartøyer fra de sørkoreanske myndighetene, den amerikanske marinen og sivile.

Fartøyets loggbøker viser at det hersket stor usikkerhet ombord før kantringen. Fartøyets kaptein Lee Joon-seok har beklaget sin adferd og ble arrestert 19. april sammen med to andre besetningsmedlemmer. 21. april ble ytterligere tre medlemmer av mannskapet og en ingeniør tilknyttet fartøyet innkalt til avhør. Kapteinen kan ifølge avisen *Korea Herald* risikere livsvarig fengsel. Familien som eier fartøyet er ilagt utreiseforbud fra landet. Det stilles blant annet spørsmål om et ekstra dekk som ble installert i fergen i 2012 har bidratt til å destabilisere fartøyet.

Forliset fryktes å være den verste ulykken i Korea på 20 år. Området ulykken skjedde i har ikke skjær, og det antas at årsaken var funksjonsfeil ved fergen. 17. april ble det antatt at kantringen kom som følge av at lasten forskjøv seg som følge av en krapp sving og fartøyet kom ut av balanse og begynte å ta inn vann. En analyse av fartøyets automatiske identifikasjonssystem tyder også på dette. Fartøyet skal ha fraktet 180 kjøretøyer og 1 157 tonn med last, herunder flere store containere.

Forliset har skapt sterke reaksjoner i Sør-Korea, og landets president Park Geun-hye karakteriserte handlingene til de ansvarlige medlemmene av mannskapet for «utilgivelige» og «morderiske», på bakgrunn av at passasjerene hadde fått beskjed om å holde seg i ro i sine kahytter, mens mannskapet selv forlot fartøyet og kunngjorde evakuering av fartøyet altfor sent. Men sinnet retter seg også mot myndighetene som ikke har lyktes i å redde flere i ulykken. Samtidig ble det også rapportert om heltemessig innsats fra flere av besetningsmedlemmene for å redde passasjerer, hvor de ga passasjerene sine redningsvester og hjalp dem i sikkerhet, også i tilfeller hvor det medførte egen død, samt arbeidet med hammere fra redningsbåter for å knuse vinduene til kahyttene for å få ut innesperrede passasjerer. Minst syv av mannskapet på 29 er døde eller savnede.

Referanser
----------

1. ↑  «South Korean shipwreck survivors: Passengers told 'don't move' as ship sank». CNN. 16. april 2014.
2. ↑  «South Korea ferry: Scores missing as ship sinks». *BBC News*. 16. april 2014.
3. 1 2  Jack Kim, Choonsik Yoo (16. april 2014). «More than 300 people missing after South Korea ferry sinks – coastguard». *Reuters*. Arkivert fra originalen 17. april 2014. Besøkt 17. april 2014.
4. 1 2 3  Klarte ikke å sjøsette livbåt fra fergen i Sør-Korea, nrk.no 22. april 2014, besøkt 22. april 2014
5. ↑  «Two dead, scores missing as S. Korea ferry sinks». *Focus Information Agency*. 16. april 2014.
6. ↑  Harlan, Chico (16. april 2014). «Almost 300 missing in South Korean ferry disaster; death toll expected to rise». *Washington Post*. Besøkt 17. april 2014.
7. ↑  Key suspects revealed in deadly Sewol sinking, *Korea Herald*, 21. april 2014, besøkt 22. april 2014
8. 1 2 3  South Korean Ferry Investigation Broadens as Death Toll Tops 100, Time, 22. april 2014, besøkt 22. april 2014
9. ↑  «Mamma, jeg elsker deg», nrk.no 17. april 2014, besøkt 17. april 2014
10. ↑  «'세월호' 침몰, 급격한 방향전환이 원인으로 드러나» ['Sewol' capsizing, a sudden turn is revealed to be the cause]. *Yonhap News* **(koreansk)**. Yonhap. 17. april 2014. Besøkt 17. april 2014.
11. ↑  «'속절없이 시간은 가는데…' 기상악화로 수색 난항(종합2보)» ['Even though time is passing hopelessly...' rescue operations delayed due to bad weather conditions]. *Yonhap News* **(koreansk)**. Yonhap. 17. april 2014. Besøkt 17. april 2014.
12. ↑  Sudden cargo shift emerges as possible cause, The Korea Times, 17. april 2014, besøkt 17. april 2014
13. 1 2  South Korean President Calls Ferry Crew ‘Murderous’, Time, 21. april 2014, besøkt 22. april 2014
14. 1 2  Acts of bravery emerge from pilloried ship crew, *Associated Press*, 22. april 2014, besøkt 22. april 2014

Eksterne lenker
---------------

* (en) Sinking of the MV Sewol – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |